Downloaded from YTS.MX
Malam baru bermula.
Official YIFY movies site: YTS.MX
Awak di tempat yang sepatutnya.
Awak rasa yakin, teruja, dan menonjol.
Akhirnya, awak bersama golongan seperti awak.
Dan buat seketika, awak lupa bahawa awak berbeza.
Malam ini, tiada yang mustahil.
Berlin ialah tempat semuanya berlaku.
Ia ibu kota dosa.
Ada 80 ke 120 buah kafe, bar dan kelab malam
yang menjadi tempat eksklusif golongan LGBTQ.
Ada homoseksual dan transeksual di merata tempat.
Apabila pihak Nazi mula berkuasa,
kita melihat penganiayaan homofobia paling teruk dalam sejarah.
Tiada waktu lain dalam sejarah
di mana kebebasan dan penindasan
begitu hampir dengan satu sama lain seperti pada tahun 1920an dan 1930an.
Walaupun hari ini, mungkin anda memiliki kebebasan itu, tapi ia boleh dirampas.
Gaya hidup mereka sama seperti gaya hidup saya sekarang.
Tapi hanya untuk seketika.
Ia satu malapetaka untuk kemanusiaan
dan saya adalah sebahagian daripadanya.
BERLIN HUJUNG 1920AN
Awak menyelusuri jalanan Berlin
dan awak ternampak sebuah bangunan di sudut
dengan papan tanda yang menakjubkan.
Dan ia mengatakan, "Di Sini Ia Tak Salah!"
Antara semua kelab malam yang wujud semasa Zaman Gemilang,
Eldorado adalah kelab homoseksual paling mengagumkan.
Kebebasan baru sedang bercambah di Eldorado Berlin,
di mana buat pertama kali,
lelaki gay, wanita lesbian dan golongan transeksual dapat rasa bebas dan yakin.
Salah seorang yang anda akan temui di sini ialah Charlotte Charlaque,
intelektual Amerika-Jerman keturunan Yahudi.
Dia suka mengembara, pernah menetap di Amerika, Jerman, Perancis
dan akan menjadi
salah satu daripada orang pertama di dunia
yang akan jalani pembedahan penukaran jantina.
Kita lihat dua wajah baru kehidupan malam di Berlin.
Lisa dan Gottfried. Baru berkahwin. Awal 20an.
Mereka, seperti semua pengunjung Eldorado, bersedia untuk hanyut
dan temui perkara baru, cinta baru.
Lisa, atau nama penuhnya Lisa von Dobeneck,
dan Gottfried von Cramm sudah saling mengenali sejak dari kecil.
Mereka membesar di istana bersebelahan.
Lisa dilahirkan dalam keluarga Dobeneck
dan keluarganya tinggal 15km dari kami.
Kami gelar ia "pondok tak adil",
kerana keluarga Cramm tak boleh buat apa yang mereka mahu di sana.
Lisa dan Gottfried mahukan kehidupan mewah,
yang jelas sekali takkan berlaku di kawasan luar bandar
tapi di kota Berlin yang liar.
Juga ada banyak kebebasan mula berlaku.
Hak wanita mula diiktiraf.
Tapisan dihentikan
dan akhbar juga lebih bebas untuk cetak apa yang mereka mahu.
Dan itu membuka peluang untuk banyak media cetak homoseksual.
TEMAN WANITA KASIH WANITA
Ada yang khas untuk lelaki gay. Ada yang khas untuk wanita lesbian.
Dan ada juga media khas untuk golongan transeksual.
Lebih mudah untuk bercakap secara terbuka tentang seks berbanding dulu.
Masyarakat merasakan
seperti ada sebuah evolusi seksual sedang berlaku.
Ketika itu Lisa dan Gottfried temui sebuah dunia yang baru.
Dan Eldorado sinonim dengan perkara baru.
Jadi di tengah-tengah kelab malam yang berkerlapan,
anda mungkin akan terkejut
untuk bertemu seseorang yang rapat dengan Adolf Hitler.
Lelaki bernama Ernst Röhm ini,
mempunyai fahami politik anti-semitik dan mengerikan
dan salah seorang arkitek serta ahli strategi kebangkitan parti Nazi.
Röhm ialah seorang askar fanatik yang gemarkan perang dan pembunuhan.
Dan sebagai nasionalis,
dia berdendam atas kekalahan Jerman dalam Perang Dunia I.
Adolf Hitler dan Ernst Röhm bertemu pada 1919 melalui sebuah parti haluan kiri.
Kemudian mereka berkawan rapat buat masa yang lama.
Mereka berkongsi impian
untuk menjadikan parti Nazi sebuah gerakan yang mampu merampas kuasa.
Sesuatu yang mustahil ketika itu.
Ernst Röhm seorang homoseksual,
beliau bersikap agak terbuka mengenainya,
beliau ada ramai kekasih dan kenalan homoseksual.
Ia sebuah rahsia terbuka dan sering menjadi bahan gosip.
Hitler mungkin sedar mengenai khabar angin tentang Röhm.
Tapi beliau lebih utamakan apa yang Röhm boleh lakukan untuknya.
Dikatakan Hitler pernah cakap,
"Hidup dia bukan urusan saya
asalkan dia rahsiakannya dengan baik."
Tapi seperti yang kita lihat, itu tak semestinya berlaku.
Kelab malam ini menarik
pelbagai jenis pengunjung berbeza
dari sudut fahaman politik dan pandangan dunia.
ELDORADO DI SINI IA TAK SALAH!
Kelab Eldorado sebenarnya
mewakili kehidupan homoseksual di Berlin.
Sesetengah penghibur homoseksual di Eldorado
telah menjadi bintang terkenal di era tersebut.
Dan salah satunya ialah Claire Waldoff.
Halau semua lelaki dari Reichstag!
Halau semua lelaki keluar parlimen!
Dan halau semua lelaki dari rumah agam!
Kita ubah jadi tempat perlindungan wanita!
Jika datang bersendirian ke Eldorado, awak perlu upah penari teksi
untuk jadi pengiring.
Awak akan lihat ilusi jantina
yang menjadi tarikan terkenal Eldorado.
Pada satu malam, Charlotte bertemu seseorang seperti dia.
Bukan sahaja dia seorang intelektual seperti Charlotte,
dia juga transeksual.
Dan nama beliau Toni Ebel.
Tak seperti Charlotte, dia rasa keliru tentang semua ini.
Dia baru keluar dari sebuah perkahwinan yang teruk.
Dia sepuluh tahun lebih tua.
Tapi mereka berdua jadi rapat.
Hubungan seperti ini sebenarnya sering berlaku
di kalangan wanita transeksual,
di mana tak kira apa orientasi seksual kami,
kami ada sebuah persaudaraan mendalam
yang kadangkala akan bertukar menjadi kekasih
atau pasangan hidup.
Ini kerana
kami hidup dalam sebuah dunia di mana tak ramai orang seperti kami.
Jadi bila kami saling bertemu,
sebuah hubungan kekeluargaan yang utuh akan terjalin,
tak kira bagaimana ia berlaku.
Toni dah lama cuba jalani kehidupan sebagai seorang wanita,
tapi dia tak tahu patut pergi mana.
Charlotte Charlaque ada jawapannya.
Dia kenalkan Toni kepada Magnus Hirschfeld.
Magnus Hirschfeld juga mengunjungi Eldorado.
Dia suka perhatikan kehidupan homoseksual.
Dia seperti seorang selebriti.
Semua orang kenal dia.
Dia pakar seks.
Dia mengkaji seksualiti manusia
dan peranan jantina.
Dia percaya bahawa
golongan homoseksual dan transeksual
boleh dapatkan kebebasan dan hak mereka
melalui penggunaan sains.
Dia secara berterusan menerbitkan
buku, risalah, syarahan.
Dia menubuhkan organisasi hak homoseksual pertama dunia pada tahun 1897.
Dalam peta bandar homoseksual Berlin,
ada sebuah tempat yang menjadi pusat pemikiran progresif,
Institut Sains Seksual Magnus Hirschfeld.
Ada sebuah muzium yang pamerkan bahan seperti seluar dalam berjumbai
yang seorang askar Jerman pakai dalam Perang Dunia I.
Awak boleh jumpa dildo, pelbagai jenis barang.
Ia juga ada ruang untuk pelbagai perkhidmatan kepada sesiapa
yang perlukan kaunseling tentang hubungan mereka,
jenis-jenis penyakit kelamin, maklumat tentang pengguguran dan kehamilan,
dan pelbagai lagi.
Institut tersebut juga berfungsi sebagai ruang sosial.
Ia menjadi hab golongan homoseksual, seperti sebuah komuniti.
Hanya mengetahui kewujudan Institut itu,
adalah satu maklumat yang penting kepada ahli komuniti ini di Berlin.
Salah satu perkara yang difokuskan
ialah identiti dan rawatan transeksual yang ada untuk mereka
yang tak menerima jantina yang diberikan semasa lahir.
Kepada Ernst Röhm, Magnus Hirschfeld adalah musuh.
Dia keturunan Yahudi, demokrat sosial,
dan dia bersuara untuk semua golongan transeksual
dan tak terpengaruh dengan mana-mana ideologi maskulin
yang menjadi fahaman Ernst Röhm.
Tapi, mereka ada persamaan. Mereka berdua homoseksual secara rahsia.
Magnus Hirschfeld tahu reputasinya sebagai saintis akan musnah.
Dan Ernst Röhm tahu beliau akan disingkirkan daripada parti.
Ernst Röhm nampaknya begitu yakin
bahawa hubungan peribadi beliau dan Hitler
dan sejarah panjang beliau bersama Hitler akan melindunginya.
Sama ada dari sudut pandangan masyarakat dan dalam gerakan parti Nazi.
Dan ini buat beliau bersikap lalai tentang kehidupan peribadinya.
"Wahai Dr. Heimsoth.
Saya ucap salam sejahtera.
Saya mengingati perasaan dan perbuatan homoseksual sejak dari kanak-kanak.
Tapi saya juga pernah bersama ramai wanita,
walaupun ia tak begitu memuaskan."
Tiada banyak bukti tentang hidup peribadi Röhm.
Tapi kami ada harta khazanah untuk buktikannya.
Dan ia adalah beberapa pucuk surat yang diutus kepada
seseorang bernama Dr. Karl-Günther Heimsoth.
Saya jijik dengan wanita.
"Saya tiada masalah dengan sikap saya,
walaupun kadangkala ia sentiasa menyusahkan saya.
Sebenarnya, mungkin saya rasa bangga.
Tapi, saya percayakannya."
Dan dalam surat-surat itu,
Röhm kelihatan seperti menjadi semakin yakin
untuk mengaku sebagai homoseksual.
Ini saat di mana idea tentang seksualiti itu sendiri,
heteroseksualiti, homoseksualiti, apa sahaja,
idea bahawa seksualiti ialah perkara koheren yang dimiliki seseorang,
adalah sesuatu yang segar dan masih dibangunkan.
Tapi realiti lain juga wujud.
Jerman bukan hanya ada bandar,
tapi terdiri daripada beberapa pekan dan kampung kecil.
Apa yang berlaku di Berlin dan bandar besar lain terasa asing kepada mereka.
Mereka rasa tak selesa dengan perubahan yang berlaku.
Perubahan yang berlaku
menjadi sumber kekecewaan semua orang.
Jika awak berfikiran radikal, awak rasa perubahan berlaku terlalu perlahan.
Sebaliknya, jika awak berfikiran konservatif,
awak akan melihat perkara yang penting dalam hidup awak sedang dihapuskan.
Dan perasaan terancam akibat perubahan ini
telah berikan ruang kepada fasisme untuk bertapak dan berkembang.
Kami mahu mengajar semua rakyat Jerman
bahawa tiada kehidupan tanpa undang-undang.
Dan tiada undang-undang tanpa kuasa.
Dan tiada kuasa tanpa kekuatan
dan setiap kekuatan perlu wujud dalam diri semua rakyat.
Dia kedengaran seperti Hitler semasa dia berucap.
Seperti orang gila.
Kerana menjerit dan apa yang dia katakan ketika itu.
Dah tentu, dia bercakap tentang kaum Yahudi.
Sangat mengerikan untuk mendengarnya.
Saya tak fikir panjang mengenainya.
Saya seorang pemuda yang naif.
Saya jatuh cinta.
Kami miliki sebuah vila di Sauerbrunn
tempat di mana kami habiskan musim panas.
Dan orang lain yang bercuti di sana setiap tahun ialah Lumpi.
Itu bagaimana saya kenal dia.
Dia tinggal di Budapest dan saya tinggal di Vienna.
Saya dan Lumpi mula jadi kawan.
Kami lakukan pelbagai perkara bersama.
Saya sayangkan dia. Kenapa tak?
Kami berdua Yahudi,
tapi kami tak risau tentang itu.
Kami agak jauh daripada segalanya.
Tapi masalah mula timbul.
Bukan sahaja di Jerman dan Berlin, tapi di seluruh Eropah.
Jadi pada tahun 1931, Hitler melantik Röhm sebagai ketua SA.
SA ialah sayap separa tentera parti Nazi. Mereka lakukan kerja kotor.
Mereka menggugat demokrasi,
mereka akan bergaduh di jalanan, mereka belasah orang di luar acara.
Di bawah pimpinan Röhm, pasukan tersebut berkembang kepada tiga juta ahli.
Itu menjadi satu insurans dan kekuatan penting
untuk gerakan Nazi.
SA mainkan peranan penting dalam rancangan parti Nazi untuk menguasai Jerman
dan menubuhkan sebuah empayar bangsa tulen
tanpa Yahudi, tanpa komunis, tanpa golongan kurang upaya,
tanpa bangsa Roma dan Sinti dan tanpa kaum homoseksual.
SA biasanya merekrut ahli baru
terdiri daripada pemuda kelas bawahan dan menengah rendah.
Disebabkan kriteria pemilihan yang rendah,
ia bukan sahaja menarik nasionalis radikal,
tapi termasuklah orang luar, golongan esentrik dan beberapa orang penjenayah.
Karl Ernst ialah seorang askar penggempur
yang mungkin telah ditemui dan direkrut oleh Röhm
daripada dunia kehidupan malam Berlin.
Dan Ernst akhirnya menyertai SA
dan menjadi orang kanan Röhm dalam organisasi tersebut.
Ahli SA Karl Ernst bekerja di Berlin
sebagai pengawal di kelab homoseksual dan sebagai pengangkat barang.
Selepas menyertai SA, Ernst mula memiliki cita-cita politik,
walaupun dia ada kehidupan rahsia sebagai homoseksual.
Jadi jika kita fikir tentang kehidupan Röhm
dalam tentera, dalam pasukan separa askar ini,
dia seseorang yang telah mencipta dunia satu jantina di sekelilingnya.
Awak tinggal bersama, awak mandi bersama.
Awak keluar belasah komunis dan Yahudi di jalanan bersama-sama.
Semua ini boleh mewujudkan
sebuah suasana yang erotik atau seksual.
Ada satu sifat hiper-maskuliniti.
"Kami begitu jantan
sehingga kami rasa jijik dengan wanita.
Kami tak mahu pandang mereka.
Dan itu bukan feminin, itu buat kami jadi lebih jantan."
Untuk gerakan kita!
Ada seorang lelaki dalam gerakan Sosialis Kebangsaan
di mana ancamannya langsung tak dihiraukan oleh Ernst Röhm.
Reichsführer-SS Heinrich Himmler.
Semasa muda Himmler sangat berminat
dengan persaudaraan Männerbund.
Pada masa yang sama dia juga risau
tentang tarikan homoerotika yang mungkin muncul daripada persaudaraan tersebut.
Ketika itu, Heinrich Himmler mengetuai SS, Schutzstaffel.
Pasukan separa askar SS adalah jauh lebih kecil berbanding SA pimpinan Röhm.
Jadi wujud satu persaingan antara Röhm dan Himmler.
Bagi menjauhkan diri daripada SA dan reputasi homoseksualnya,
dia mengubah SS menjadi sebuah organisasi elit.
Ia termasuk secara idealnya, ahlinya perlu berambut perang dan bermata biru.
Kepada dia penampilan adalah bukti darah Aryan yang "bagus".
Gottfried von Cramm telah menjadi bintang pada zaman itu.
Selepas dua perlawanan sengit, jaguh Jerman telah berusaha keras,
dan akhirnya gagal menghalang Perry.
Gottfried mula main tenis pada usia sepuluh tahun.
Pada usia 13 tahun dia putuskan untuk jadi pemain tenis terbaik di dunia.
Semasa dia pergi ke Berlin,
dia menyertai sebuah kelab tenis terkenal. Rot-Weiss.
Dan salah seorang daripada ahlinya ialah Hermann Göring,
bakal Menteri Dalam Negeri kerajaan Nasionalis Kebangsaan.
Gottfried ialah seorang pemuda tinggi yang kacak.
Dia bermata biru, berambut perang.
Dia contoh terbaik bangsa Aryan.
Dia dijemput menyertai parti Nazi sejak dari awal lagi.
Kita tahu bahawa Gottfried menolak.
Yang akan jadi satu masalah yang semakin membesar.
Kita tak tahu apa-apa tentang bagaimana mereka bertemu,
tapi kita tahu bahawa Gottfried telah berkenalan dengan seorang pemuda,
yang sebaya dengannya.
Dan pemuda itu bernama Manasse Herbst.
Gottfried dan Manasse datang dari dunia yang berbeza.
Manasse berasal daripada sebuah keluarga Yahudi miskin di Scheunenviertel.
Dia seorang pelakon.
Dia bekerja di bar di Jockey sebagai sumber pendapatan,
sebuah kelab jazz kecil beberapa blok dari Eldorado.
Mungkin ada saat di mana mereka mula jatuh hati.
Ada satu ancaman serius terhadap lelaki homoseksual.
Perenggan 175.
PENZINAAN SESAMA LELAKI AKAN DIHUKUM PENJARA
Hubungan homoseksual sesama lelaki menjadi satu jenayah kerana perenggan itu.
Tapi ia sukar untuk dikuatkuasakan,
kerana banyak mahkamah mahukan bukti
untuk hubungan seksual atau "kelakuan seksual".
Dan itu bukan tugas yang mudah untuk pihak polis.
Berbanding memeriksa bar atau lakukan serbuan,
apa yang mereka lakukan ialah menyimpan "senarai merah jambu."
Dan ia adalah senarai orang-orang yang disyaki atau disahkan sebagai homoseksual.
Biasanya awak takkan tahu kerana awak tak didakwa,
tapi kami tahu ada ribuan nama dalam senarai merah jambu itu.
NAMA PERTAMA: JOSEF KATEGORI JENAYAH: § 175
Tapi Gottfried ada satu kebebasan, di mana apabila dia jatuh cinta,
dia akan mengikut cintanya.
Gottfried dan Manasse sering bertemu selepas perkenalan pertama.
Jelas sekali, Lisa tahu segalanya.
Tiada rahsia, semuanya dilakukan secara terbuka.
Awak buat apa?
Ayuh! Mari sini!
Dan mereka bertiga telah mulakan sejenis hubungan baru
yang nampak seperti berhasil.
Kepada Lisa, berpindah ke Berlin adalah satu kemerdekaan.
Dia mahu hidup bebas dan alami perkara baru.
Dia mula berkawan
dengan wanita-wanita moden yang muncul di Berlin.
Juga penulis, atlet dan jurugambar.
Lisa juga suka mengambil gambar.
Dia gemar menari jazz, menunggang kuda.
Dia bermain hoki dan telah menjadi jaguh Jerman.
Dan ini datang daripada gerakan yang bermula sebelum tahun 20an
di mana awak bebaskan diri
daripada memakai pakaian atau berada di dalam rumah.
Dia agak kasar dan buat apa yang dia mahu.
Dia mula jalinkan hubungan sulit. Juga bersama teman wanita lesbian.
Dia memiliki sifat ingin tahu dan semangat untuk meneroka seksualiti.
Hubungan antara Gottfried dan Lisa
dibina atas kepercayaan mendalam terhadap satu sama lain.
Mengetahui bahwa apa sahaja yang mereka lakukan, masalah takkan timbul.
KEMPEN PILIHANRAYA DI JERMAN
Musim bunga tahun 1932. Hitler bertanding dalam pilihanraya presiden.
Parti Nazi bertanding dalam pilihanraya parlimen.
Sebelum mengambil alih kuasa, Parti Sosialis Nasional
semakin kerap merusuh di jalanan.
Banyak pergaduhan yang sebabkan kematian berlaku.
Sebab utama mereka lakukannya
ialah untuk menunjukkan ketidakstabilan demokrasi.
Sambil tunjukkan mereka parti yang kekalkan "ketenteraman"
serta akan menjamin keselamatan dan ketenteraman apabila mereka menang.
BAWA KE JALANAN! ADOLF HITLER
Ketakutan bukan perkara
yang menghubungkan rakyat kepada Parti Sosialis Nasional
tapi harapan untuk Jerman yang lebih kuat
dan janji untuk masa depan yang cerah.
Helo, selamat petang.
Jadi Charlotte, Toni dan seorang lagi wanita,
Dorchen Richter, telah jalani pembedahan mereka.
Dan hanya mereka bertiga sahaja yang diketahui
telah jalani pembedahan penukaran jantina di Institut
dan selamat.
Pembedahan dan beberapa lagi prosedur berbeza
adalah sangat berisiko, ia seperti satu eksperimen.
Ini adalah kali pertama di mana
pelbagai jenis pembedahan dilakukan terhadap seorang manusia.
Orang mahu datang ke sini
kerana tiada alternatif lain.
Jadi ia dikenali secara global.
Charlotte dan Toni pasti menarik nafas lega
kerana mereka mampu jalani pembedahan tersebut semasa ia masih dibenarkan.
Selepas jalani pembedahan itu,
mereka rasa lebih selesa dengan jantina baru mereka
dan lebih yakin dengan sifat feminin mereka.
Charlotte sering mengatakan
bahawa pembedahan itu telah buat dia rasa sangat bahagia.
Saya tak boleh fikirkan tentang filem lain daripada zaman itu
di mana awak bukan hanya melihat seorang transeksual,
tapi beberapa golongan transeksual bersama-sama,
nampak gembira dan bahagia.
Di Jerman pada ketika itu,
jika salah seorang penghibur transeksual di Eldorado
keluar dengan pakaian wanita,
mereka boleh ditahan kerana mengganggu ketenteraman awam.
Maksudnya kebanyakan golongan transeksual tak mampu hidup sebagai diri sendiri
tanpa berdepan gangguan pihak polis.
Magnus Hirschfeld dan institut tersebut
telah rundingkan jalan penyelesaian dengan polis,
iaitu dengan berikan mereka
surat kebenaran atau "pas transeksual".
BURUH EVA KATTER DIKETAHUI MEMAKAI PAKAIAN LELAKI
Jadi ia sekeping kad ID yang beritahu polis,
awak tak boleh tahan orang ini kerana dia di bawah jagaan seorang doktor.
Dan mereka memiliki hak untuk berada di khalayak ramai
dengan pakaian jantina yang mereka pilih.
Ini adalah kali pertama
di mana golongan transeksual diiktiraf oleh undang-undang.
Jadi sekarang orang seperti Charlotte dan Toni,
boleh berjalan dengan bebas sambil bawa pas ini,
tanpa risau jika ada polis akan tahan mereka
dan cakap "Awak langgar undang-undang."
Golongan homoseksual boleh hidup secara terbuka.
Dan itu berlaku di Berlin.
Beberapa tahun kemudian saya pergi ke Budapest
untuk luangkan cuti Easter.
Dan saya tinggal bersama Lumpi di Jalan Andrássy.
Saya tak ingat nombornya. Berhampiran opera.
Kami sering bergurau semasa lawatan pertama itu.
Mereka tiada bilik air yang sempurna.
Mereka cuma ada sesuatu yang orang Vienna gelar lavor.
Ibu dia isikannya dengan air
dan letak kami berdua secara berbogel di dalamnya.
Dan bila Lumpy pandang saya, zakar dia mengeras.
Dia melihat saya berbogel. Saya menyedarinya.
Kami tak bersentuhan secara seksual
tapi pasti saya buat dia terangsang.
Awal tahun 1930an,
Hitler berjaya mendapat kuasa dengan cara yang sah.
Dia cuba pengaruhi para pengundi melalui propaganda
dan menguasai parlimen untuk musnahkannya dari dalam.
Musuh terbesar Parti Nazi
adalah pihak komunis dan demokrat sosial.
Dan para demokrat sosial perlu hasilkan sebuah kempen,
satu usaha untuk menghalang Parti Nazi daripada berkuasa.
CUPID DALAM RUMAH COKLAT
RÖHM MEMERIKSA PERBARISAN SA
Para wartawan demokrat sosial berjaya dapatkan salinan
surat-surat Röhm kepada Dr. Heimsoth
dan menerbitkan apa yang mereka gelar, "Surat Cinta Ernst Röhm."
"Pendedahan tentang pemimpin tentera upahan Hitler.
Welt am Sonntag menerbitkan sepucuk surat daripada Leftenan Kolonel Ernst Röhm…"
Ia telah menimbulkan sebuah skandal yang besar.
Pihak demokrat sosial fikir mereka telah temui senjata terkuat
yang akan membantu mereka menang dalam perkara ini.
Pada Mac 1932, semasa skandal itu tersebar,
Hitler menerima 30 peratus undian dalam pilihanraya presiden,
itu jumlah yang sangat besar.
Pada Julai 1932, beberapa bulan selepas skandal itu tersebar,
beliau menerima 37 peratus undian.
Jadi skandal itu gagal.
Ia sebuah taktik politik yang gagal.
Sama jantina!
Rasanya jika awak Röhm,
apabila ia didedahkan dalam akhbar, awak pasti rasa ketakutan.
Bila ia tak berikan kesan
dan parti masih menang besar dalam pilihanraya,
awak akan tarik nafas lega.
Dan lebih penting lagi, awak akan mula rasa angkuh.
Warga Jerman, Komrad Rakyat…
Komuniti Rakyat…
Pada 30 Januari,
dadu telah dilontarkan di Jerman.
Dan saya tak rasa
lawan yang pernah ketawa dulu masih sedang ketawa sekarang.
Sieg!
Heil!
- Sieg! - Heil!
Pada 30 Januari 1933, Hitler telah dilantik sebagai Canselor.
CANSELOR EMPAYAR HITLER
Hitler menjadi pemimpin sebuah rejim diktator.
Dalam ideologi Sosialis Nasional,
kehidupan peribadi dah tamat.
Semuanya perlu mengikut ideologi yang lebih tinggi.
Setiap individu dalam "Komuniti Rakyat"
perlu mematuhi ideologi ini.
Pihak Nazi telah berikan tumpuan
kepada idea sosial dan perkauman serta kesihatan seksual dan kebersihan.
Dan dah tentu, itu bermaksud melahirkan bayi berbangsa tulen dan sihat.
Dan apa-apa yang menghalang pertambahan populasi
adalah berbahaya dan satu ancaman negara.
Eldorado telah ditutup sebelum peralihan kuasa berlaku.
Tanpa selamat tinggal, tanpa penutup.
Dan komuniti homoseksual hilang satu lagi tempat pertemuan yang penting.
Untuk mereka yang bekerja di Eldorado
banyak perlindungan telah dirampas daripada mereka
begitu juga dengan peluang kerja.
Kemudian, selepas semua itu berlaku,
bangunan Eldorado telah diubah menjadi ruang iklan untuk parti Nazi.
ELDORADO DI SINI IA TAK SALAH!
UNDILAH HITLER - SENARAI SATU
Pasti ramai orang rasa ketakutan
kerana sesuatu yang sangat bertentangan boleh berlaku
di bangunan yang sama.
Eldorado telah ditutup
dan semua ruang sosial yang telah muncul sepanjang sepuluh tahun lalu,
hilang dalam sekelip mata.
Golongan homoseksual masih ada tapi mereka telah kehilangan tempat
di mana mereka boleh bertemu.
Mereka perlu lakukannya secara rahsia.
Pada tahun 1933, hidup Gottfried dan Manasse juga berubah sepenuhnya.
Manasse hilang semua peluang pekerjaan di teater
kerana Yahudi dah tak dibenarkan bekerja di teater.
Sejak dari awal lagi, dia sedar bahawa dia dah tak selamat di Jerman.
Semua orang sedar bahawa situasi akan jadi semakin teruk.
Hubungan mereka semakin dihantui satu persoalan.
Bagaimana Manasse boleh keluar dari Jerman dengan selamat?
Tapi, Gottfried masih mahu bermain tenis.
Dan jika itu bermaksud dia perlu bermain untuk Nazi Jerman,
dia akan lakukannya.
Tekanan semakin meningkat.
Dia ada hubungan cinta dengan seorang Yahudi homoseksual.
Tapi pada masa yang sama, popularitinya semakin meningkat.
Tempatan dan juga antarabangsa.
Gottfried mungkin fikir selagi dia menang,
pihak rejim takkan apa-apakan dia.
Dengan Cramm memutuskan untuk bermain mewakili Jerman, tiada pilihan lain.
Walaupun pihak Nazi telah berkuasa pada tahun 1933,
Charlotte dan Toni masih rasa selesa untuk keluar,
dilihat oleh orang lain di jalanan,
gambar mereka dirakam,
dan bercakap secara terbuka tentang diri mereka kepada seorang wartawan.
Seperti tiada apa-apa telah berlaku.
Awak masih boleh pergi ke Institut…
Charlotte masih bergelumang dengan Hirschfeld dan rakan-rakannya.
Dia berikan nasihat kepada golongan transeksual baru
yang tak tahu bagaimana untuk memilih pakaian.
Dia bantu mereka dapatkan perumahan.
Charlotte dan Toni akhirnya menjalani kehidupan
dan bukan hanya selesaikan proses perubatan.
Manakala Magnus Hirschfeld sedang mengembara.
Walaupun dia tak muncul depan khalayak ramai di Jerman,
dia masih diraikan di peringkat antarabangsa.
Dia dah cukup terkenal
kerana digelar sebagai Si Yahudi yang cuba buat Jerman jadi feminin
dan menghasut golongan muda ke kancah homoseksual.
Jadi, dia musuh nombor satu parti Nazi.
Charlotte dah Toni dah mula berdepan masalah.
Mereka berdua putuskan untuk tinggalkan Institut.
Mereka berpindah ke rumah flet satu bilik di Berlin.
Dua wanita ini
memiliki perasaan yang kuat terhadap satu sama lain
sehingga Toni mula menganut Judaisme.
Saya rasa sukar untuk percaya
bahawa sesiapa akan mula menganut Judaisme pada waktu itu
jika mereka tak cintakan pasangan mereka.
Selepas mereka beredar, itu saat apabila Institut itu diserang.
Pada pagi enam Mei, 1933,
sekumpulan pelajar Nazi telah menyerang Institut tersebut.
Pemuda Nazi musnahkan semua rak, mereka curah dakwat pada kertas kajian.
Mereka musnahkan perpustakaan, bilik-bilik.
Itu termasuklah 20,000 naskhah buku.
Mereka ambil gambar sendiri
semasa musnahkan semua yang Magnus Hirschfeld telah bina.
Ini pasti salah satu pengalaman yang paling mengerikan
dalam hidup Hirschfeld.
Hirschfeld tiada di Institut itu semasa ia diserang.
Dia di Paris.
Masih ada kakitangan lain di Institut itu semasa serangan berlaku.
Seperti Dorchen Richter.
Institut itu adalah rumahnya dan ia telah dimusnahkan.
Apa yang kita tahu, mungkin dia juga dimusnahkan bersama.
Saya bakar tulisan Heinrich Mann,
Ernst Glaeser, Erich Kästner.
Saya bakar penulisan hasil pemikiran Sigmund Freud.
Empat hari kemudian, semasa Pembakaran Buku,
buku-buku daripada Institut itu telah dibakar di Opernplatz.
Juga ada foto di mana
salah satu tugu Hirschfeld sedang diarak menuju ke unggun api.
Foto-foto ini…
adalah sesuatu yang menggerunkan kepada saya.
Kerana mereka sedang berusaha
untuk hapuskan semua bukti
kewujudan golongan homoseksual dan transeksual.
Apabila parti Nazi berkuasa,
ia telah memusnahkan banyak peluang
untuk ekspresi jantina di Jerman pada ketika itu,
kerana bermain dengan jantina.
Kaum wanita perlu berada dan berkhidmat di rumah.
Mereka perlu lahirkan anak untuk negara.
Dan kaum lelaki perlu memiliki sifat maskulin
dan mampu berperang.
Jadi itu maksudnya
zaman toleransi ekspresionis dah tamat.
Dan ia telah digantikan dengan peranan jantina yang sangat ketat.
Pada September tahun 1933, Karl Ernst,
yang merupakan salah seorang pegawai Röhm
dan yang beliau temui di kelab malam gay,
tiba-tiba berkahwin dengan wanita.
Pengapit pada majlis perkahwinannya ialah Röhm dan Hermann Göring,
Menteri Dalam Negeri Hitler.
Mereka berjalan di belakang pasangan pengantin,
sambil diapit oleh para pegawai SA.
Awak boleh bayangkan kenapa ia sangat berguna untuk Röhm
tunjukkan kepada semua orang
dan pegawai tinggi SA seperti Karl Ernst yang berkahwin dengan seorang wanita,
untuk kata, "Bukan. Semua itu khabar angin,
sayap separa tentera ini tiada kaitan dengan homoseksual yang kotor dan keji."
Pada Januari 1934,
Röhm menerima sepucuk surat peribadi dari Hitler.
"Saya ucap terima kasih kepada Ernst Röhm
atas khidmat setia awak
dan untuk tunjukkan yang saya rasa bersyukur
kerana saya boleh gelar orang seperti awak sebagai sahabat dan komrad.
Atas dasar persahabatan dan terima kasih. Adolf Hitler."
Selepas menerima surat itu, Röhm rasa yakin untuk menuntut, secara terbuka,
jawatan sebagai Menteri Pertahanan.
Dan dalam satu cara
itu akan buat Tentera Jerman sekuat 100,000 anggota
bergabung dengan SA dan berada di bawah perintah beliau.
Pada awal tahun 1934,
SA telah mencapai jumlah ahli paling ramai
dengan lebih kurang 4.5 juta ahli.
Itu menjadi satu masalah kepada Hitler.
Dan bayangan Röhm memerintah Tentera Jerman
menakutkan golongan konservatif dalam Tentera Jerman
yang membenarkan dan membantu parti Nazi berkuasa
tapi tak mahu kehilangan pangkat mereka,
bersama kedudukan dalam hierarki ini.
Jadi ia perlu dihentikan.
Untuk Heinrich Himmler, ia seperti saat yang sesuai
untuk bawa pasukan SS keluar dari bayangan SA dan Ernst Röhm
dan mengembangkan pengaruh beliau.
Musuh Röhm dalam kerajaan Nazi,
seperti Himmler,
mula sebarkan fitnah bahawa sebenarnya Röhm merancang untuk ambil alih kuasa,
gulingkan Hitler dan teruskan revolusi peribadinya.
Mereka berjaya yakinkan Hitler bahawa
ia adalah satu ancaman dan beliau perlu bertindak.
Dan seksualiti Röhm menjadi satu alat untuk mereka hentikan beliau.
Jadi, musim panas 1934.
Hitler menjemput Röhm dan beberapa leftenan SA yang lain
untuk berehat di Tegernsee di Bavaria.
Dan mereka sedang berseronok semasa musim panas itu.
Dan awak boleh lihat, Röhm bukan berenang dalam tasik
sambil merancang penggulingan.
Dia fikir dia sedang bercuti.
Awal pagi 30 Jun, 1934.
Ernst Röhm sedang tidur di bilik hotel.
Tapi Hitler dan Goebbels sedang menuju ke Bavaria.
Jadi Hitler terus ke sebuah hotel di Tasik Tegernsee.
Dan bersama sepasukan SS
beliau merempuh masuk ke dalam bilik hotel Röhm.
Di dalam bilik itu, dia tuduh Röhm sebagai pembelot.
- Pakai baju! - Keluar!
Pada ketika ini, Röhm mungkin rasa keliru,
dan fikir semua ini satu salah faham.
Röhm dan beberapa pegawai tinggi SA telah ditahan
dan dibawa ke Penjara Stadelheim di Munich.
Enam daripada mereka ditembak serta merta.
Dua hari kemudian Hitler memutuskan
untuk beri tawaran kepada Röhm untuk tembak diri sendiri.
Jawapan Röhm ialah…
"Jika saya akan dibunuh, biar Adolf sendiri lakukannya."
Dan apabila Röhm tak mahu bunuh diri,
dia ditembak mati oleh dua pegawai SS.
Pada 30 Jun dan dua hari seterusnya,
lebih 90 orang ditembak mati,
dan anggaran 1,000 orang telah ditahan.
Di antaranya bukan sahaja Ernst Röhm dan ahli-ahli SA
tapi juga musuh politik dan ahli parlimen.
Ini pembunuhan beramai-ramai pertama rejim yang dibenarkan oleh negara.
KAPTEN RÖHM DIHUKUM MATI
LEBIH 30 ORANG PEMIMPIN DIHUKUM MATI
Orang ramai diberitahu
bahawa mereka semua merancang untuk gulingkan Hitler,
tapi itu bukan kisah yang semua orang akan percaya.
Hitler pertahankannya
dengan mengatakan salahlaku seksual dalam SA dah jadi keterlaluan
dan ia mencemarkan reputasi Parti Sosialis Nasional.
RUMAH COKLAT HOMOSEKSUAL
Hitler telah berikan sebuah ucapan yang berbunyi,
"Saya mahu setiap ibu mampu tawarkan anak lelaki mereka kepada SA,
parti, atau Pemuda Hitler
tanpa risau jika akhlak atau moral mereka akan rosak.
Saya mahu lihat pegawai SA dan bukannya beruk yang menjijikkan."
Ia sebuah skandal yang besar.
Ia ada dalam setiap akhbar. Di muka pertama.
Saya yang arahkan supaya pembelot ini ditembak.
Dan saya terus arahkan
supaya buang ulser yang meracun bahagian dalam.
Pasti saya dengar dalam radio.
Kerana saya masih ingat saat itu dengan jelas
bila saya sedar apa yang berlaku.
Dan ia sangat menakutkan,
tak kira sama ada awak homoseksual atau bukan.
Tapi sebagai manusia, ia boleh berlaku kepada sesiapa sahaja.
Dan itu menunjukkan siapa Hitler sebenarnya.
Hakikat bahawa SS adalah penggerak dalam penyembelihan SA,
sekali lagi, Himmler tunjukkan kesetiaannya kepada Hitler.
Dan Hitler membalas kesetiaannya dengan menunaikan permintaan Himmler
untuk pisahkan SS daripada SA.
SS sekarang berada di bawah perintah Hitler sepenuhnya.
Itu memang sesuatu yang Heinrich Himmler harapkan.
Itu menjadi batu asas kepada karier dan kejayaan Himmler.
Selepas pembunuhan Röhm,
beliau mengawal sepenuhnya semua polis di Jerman.
Sehinggalah beliau akhirnya menjadi ketua jabatan polis Jerman
dan Reichsführer SS serta Gestapo.
Heinrich Himmler menjadi pemimpin dalam menentang homoseksualiti.
Matlamat dia ialah menghapuskan homoseksualiti.
"Homoseksualiti menjatuhkan setiap pencapaian
dan musnahkan asas pembentukan negara.
Kerana hanya mereka yang ada ramai anak
berhak dapat kuasa dan menguasai dunia.
Homoseksualiti perlu diperangi,
jika tidak, ia akan jadi penamat Jerman dan bangsa Jerman."
Kita adalah pedang revolusi.
Musuh yang tak sebabkan kerosakan
ialah musuh yang dah mati dan dimusnahkan.
Sekarang, senarai merah jambu
bukan sahaja telah jatuh ke tangan Polis Jerman.
Tapi juga kepada Gestapo.
Tuduhan dan hukuman jenayah telah berlaku secara besar-besaran.
Lelaki gay telah dihukum berdasarkan Perenggan 175.
Tapi golongan transeksual dan lesbian juga dihukum di bawah rejim Nazi,
tapi dengan cara yang lebih rumit.
Mereka boleh disasarkan dengan gelaran "asozial"
atau kerana bertentangan dengan Komuniti Rakyat.
Ramai yang rasa terkejut
dengan tindakan pantas pihak polis.
Secepat mana mereka dihadapkan ke mahkamah.
Mereka tak tahu cara untuk lindungi diri.
Mereka ada buku alamat di rumah,
yang tiba-tiba digunakan sebagai bukti di mahkamah.
Rakyat Jerman berikan kecaman hebat terhadap mereka.
Jiran perhatikan awak jika awak ada pelawat.
Jika awak tutup langsir bilik tidur.
Jiran-jiran akan laporkan wanita pakai seluar dan seperti nampak lesbian.
Ia satu rayuan kepada pihak polis untuk hapuskan individu
yang dah tak diterima dalam Jerman Sosialis Nasional.
Antara tahun 1933 dan 1936,
Manasse sedang cuba mencari cara
untuk tinggal di luar Jerman.
Kemudian mereka akan cuba bertemu, sama ada di Berlin
atau di bandar di mana Gottfried bermain tenis
supaya mereka boleh terus bertemu.
Itu pasti sangat memenatkan dan mengecewakan.
Ini cinta muda.
Tiba-tiba ia bertukar menjadi soalan yang mencemaskan,
"bagaimana saya mahu keluar? Bagaimana saya akan selamat?"
Ada satu pertemuan terakhir,
yang akan menjadi malam terakhir mereka bersama untuk sekian lama.
Gottfried beri duit kemenangan pada Manasse
yang di menangi dalam pelbagai pertandingan.
Itu membolehkan Manasse berhijrah ke Palestin pada awal tahun 1936,
di mana dia selamat.
Dalam tahun yang sama dia juga kehilangan Lisa kerana dia failkan penceraian.
Dan kita tahu daripada suratnya bahawa dia sangat menyesalinya.
Tapi dia juga yakin
bahawa dia tak boleh atasi
minat Gottfried terhadap tenis.
Katanya, jika dia terus bersama Gottfried,
pasti dia akan lupakan apa dia anggap penting.
Kerana tiada ruang untuk dia.
Salah satu perlawanan tenis terhebat dalam karier Gottfried Von Cramm
ialah Piala Davis 1937 di Wimbeldon.
Menentang pesaing dari Amerika Donald Budge.
Ketika itu Gottfried merupakan seorang atlet yang terkenal.
Pihak Nazi menjangkakan pemain tenis Jerman mereka akan menang.
Ada 15,000 penonton, Ratu Mary
dan masyarakat dunia menghadirinya.
Ia tak pernah berlaku sebelum ini.
Perlawanan ini diingati sebagai
perlawanan tenis terhebat sepanjang zaman.
Ada sebuah anekdot oleh Donald Budge
di mana Gottfried telah menerima panggilan sebelum perlawanan itu
dikatakan daripada Hitler
yang mengugut bahawa jika dia kalah,
dia takkan dilindungi lagi.
Pusingan akhir Wimbledon,
di mana perlawanan kategori lelaki
di mana Baron von Cramm, jaguh Piala Davis Jerman,
servis kepada Donald Budge dari California
jaguh Wimbledon dan Yankee bertahan tahun ini.
Budge dalam gelanggang.
Deuce.
Perlawanan berlangsung di mana Gottfried nampak seperti
dia akan menang.
Kelebihan diberikan.
Sila senyap.
Budge di hujung gelanggang.
Akhirnya, pada set kelima, dia kalah enam terhadap lapan
dan lakukan sesuatu yang buat dia terkenal.
Dia meraikan pemenang.
Don, saya mahu ucapkan tahniah atas permainan yang hebat.
Saya rasa sekarang awak layak menang semua kejohanan.
Tapi saya akan cuba menghalangnya.
Awak seorang atlet yang hebat.
Itu memang baik, Donald. Terima kasih banyak.
Ia buat para penonton gembira dan semua orang faham
bahawa pemain tenis ini,
walaupun dia mewakili Nazi Jerman, dia berbeza dengan Nazi Jerman.
Ini menimbulkan satu persoalan.
Adakah dia masih berkhidmat untuk rejim?
Selepas kekalahan itu, Gottfried telah mengembara dunia,
bergegas dari satu ke satu kejohanan tenis yang lain.
Dia pernah disoal semasa sebuah sidang akhbar
apa pendapat dia tentang penganiayaan Yahudi di Jerman.
Dan dia telah jelaskan yang dia tak bersetuju.
Dia tak sembunyikan kebencian terhadap Sosialis Nasional.
Dia letakkan dirinya dalam bahaya.
AUSTRIA JERMAN BEBAS MENGALUKAN ANDA
SATU RAKYAT, SATU EMPAYAR, SATU PEMIMPIN
Rakyat Austria menjadi Nazi dalam sekelip mata.
Ada 400,000 orang di Heldenplatz
bersorak untuk beliau.
Sebagai pemimpin dan Canselor Jerman serta Empayar,
saya isytiharkan depan sejarah Jerman
kemasukan tanah air saya ke dalam Empayar Jerman.
Heil!
YAHUDI PENJENAYAH
Semasa di jalanan, seluruh bandar penuh dengan poster-poster ini,
"Yahudi diharamkan."
Ada banyak poster di merata tempat.
PERNIAGAAN BUKAN ARYAN HERZMANSKY KEMBALI KEPADA ARYAN
Tapi saya masih keluar ke jalanan.
Merayau di sekeliling bandar.
Tiba-tiba saya nampak sekumpulan orang.
Saya nampak Mak Cik Gretel saya sedang melutut,
dengan berus gigi, dipaksa bersihkan kaki lima.
YAHUDI
Hari selepas Hitler datang, surat ini tiba dalam sampul biru.
"Wahai Walter,
semenjak awak datang melawat, keadaan di Budapest telah jadi teruk.
Awak takkan mengenalinya.
Saya juga dengar berita buruk dari Vienna.
Awak bagaimana? Adakah awak selamat?
Ibu bapa saya terpaksa serahkan perniagaan walaupun kamu dah tukar agama.
Mereka cuba bawa kami ke luar negara,
tapi kami tiada keluarga atau kawan rapat,
kecuali awak.
Askar Nazi berada di mana-mana dan saya rasa ketakutan.
Boleh awak bantu kami?
Awak akan buat apa?
Jika awak pergi, tolong bawa saya bersama dan balas dengan segera. Lumpi awak."
Ia surat yang terdesak.
Tapi saya tak jawab
kerana kami dah berada
dalam situasi yang berisiko di Vienna apabila ia tiba.
Malam itu,
mereka datang ke rumah kami jam 2.00 pagi
dan tangkap ayah saya.
Dan dia dibawa ke Dachau.
Ia sangat teruk. Bagaimana saya boleh tolong dia?
Ya…
Itu adalah penamat Lumpi untuk saya.
Bersyukur kepadamu, Tuhanku, pemerintah alam.
Yang telah sucikan kita dengan amalnya,
dan perintahkan kita nyalakan lilin untuk Hari Sabat.
Pada malam sembilan hingga sepuluh November, 1938,
pogrom November telah berlaku di seluruh Empayar.
Buat masa yang lama, ia digelar sebagai "Reichskristallnacht."
Pada malam ini rumah ibadat
dan perniagaan Yahudi di seluruh Jerman telah dibakar.
Bangunan kediaman juga diselongkar, dirompak dan dimusnahkan.
Ramai Yahudi ditahan dan dibawa ke kem tahanan.
Ia pasti waktu yang mendebarkan untuk Charlotte dan Toni.
Mereka putuskan untuk larikan diri ke Czechoslovakia
kerana mereka rasa ia lebih selamat di sana.
Buat masa sekarang.
Ia bulan Mac yang dingin
apabila Gottfried pulang selepas jelajah dunia selama enam bulan.
Dan pada malam pertama dia pulang,
dia makan malam bersama ibu dan adik-beradiknya.
Ada makan malam di Brüggen,
di mana semua orang ada bersama
dan kemudian, ada bunyi ketukan di pintu.
Nenek kembali dengan wajah pucat dan cakap,
"Gottfried, awak perlu keluar sekarang."
Ada dua orang Gestapo dan mereka terus tangkap dia.
Dia berada di penjara.
Penahanan itu telah dirancang lebih awal.
Mereka boleh hantar surat dan minta dia datang ke balai polis.
Tapi saya rasa rejim Nazi memang sengaja mahu lakukannya
secara terbuka.
DITAHAN DI JERMAN BARON GOTTFRIED VON CRAMM
Pada 14 Mei, 1938,
Gottfried dihukum penjara setahun kerana melanggar Perenggan 175.
Sebabnya ialah hubungan dia dengan Manasse Herbst.
"Perkara yang memburukkan keadaan ialah
defendan terlibat dengan aktiviti homoseksual
sejurus selepas berkahwin.
Perkara paling teruk ialah defendan,
dengan kedudukannya dalam dunia sukan Jerman
dan namanya yang dikenali di seluruh dunia,
tidak teragak-agak
untuk terlibat dalam hubungan homoseksual bersama seorang Yahudi."
Nasib baik Manasse Herbst
dan tinggalkan Jerman ketika itu.
Jika tak, dia takkan selamat.
Semasa zaman Empayar Ketiga, dianggarkan 100,000 lelaki
telah didakwa di bawah undang-undang anti homoseksual Jerman.
Dianggarkan, 50,000 daripadanya,
telah dihukum.
Antara 5,000 dan 15,000 orang
terkorban di kem tahanan.
Kem tahanan
telah menjadi alat keganasan Nazi sejak dari awal lagi.
Banduan yang didakwa sebagai homoseksual
akan menerima layanan kejam.
Mereka tak diterima dalam kumpulan tahanan lain.
LENCANA UNTUK BANDUAN DALAM KEM TAHANAN
Homoseksual perlu pakai segi tiga merah jambu.
SAKSI JEHOVA, HOMOSEKSUAL, ANTI-SOSIAL
Mereka dihukum lakukan kerja buruh dalam keadaan yang paling teruk.
Langsung tiada nutrien,
itu buat banyak banduan mati akibat keadaan yang teruk.
Sesetengah banduan menjadi bahan eksperimen saintifik,
tapi bukan semua akan terselamat.
Ada juga kemungkinan awak akan di kembiri
dengan janji atau tawaran
bahawa banduan yang lakukannya akan dibebaskan.
Tapi kita tahu daripada pelbagai dokumen
bahawa ada ramai yang tak dibebaskan.
Kebanyakan banduan yang dituduh sebagai homoseksual,
biasanya atas dasar kecaman,
mati di kem tahanan tersebut.
Pendakwaan mencapai kemuncak antara tahun 1937 dan 1939.
Betul-betul sebelum Hitler lancarkan perang terhadap Eropah.
Ia tak seperti genosid Yahudi.
Pihak Nazi tak rasa mereka perlu bunuh semua golongan homoseksual.
Mereka hanya mahu hapuskan homoseksualiti.
Pada tahun 1947, Hitler serahkan tugas
yang digelar "Penyelesaian Terakhir Yahudi" kepada Heinrich Himmler.
Itu maksudnya Heinrich Himmler dapat arahan
untuk hapuskan semua Yahudi Eropah dan Jerman.
Di Czechoslovakia, Polis Pendatang Asing telah memburu Charlotte.
Dia telah ditahan
semasa Charlotte dan Toni menyambut ulang tahun ke sepuluh mereka.
Dan dia akan ditahan di sebuah kem tahanan.
Toni panik. Dan dia bergegas ke Konsulat Swiss.
Dan beritahu pihak berkuasa bahawa Charlotte sebenarnya rakyat Amerika.
Jadi akhirnya, Charlotte ditempatkan dalam sebuah bot dan dihantar ke New York.
Toni berfikir secara spontan tentang bagaimana untuk selamatkan dia.
Jika tak pasti dia akan berakhir di kem tahanan.
Itu telah memisahkan mereka.
Mereka tak bertemu semula selepas itu.
1945 PERANG TAMAT
Saya telah cari Lumpi sepanjang hayat saya.
Saya mahu tahu di mana dia berada. Apa berlaku pada dia.
KEM BURUH HARKA, HUNGARY, 1946
Saya baru lihat foto-foto ini sekarang.
Semuanya dah jelas sekarang.
Dia ditahan di kem buruh dan dia mati kelaparan.
Itu sangat mengerikan. Kepada saya, bahawa dia mati begitu.
Dia tak patut alami semua itu.
MANGSA-MANGSA HARKA
Mengerikan
Dan apa yang saya lihat?
Batu besar dalam gambar di mana nama dia ditulis,
"Fülöp Loránt", 24 atau 25 tahun.
Seperti orang Vienna cakap, terlalu banyak untuk verkiefeln.
Ia sesuatu yang awak tak boleh terima, jika awak tak boleh verkiefeln sesuatu.
Ya.
Saya gembira jika saya boleh menyumbang
supaya Lumpi diingati dalam sejarah.
Tak mengetahui apa yang berlaku kepada orang tersayang
malangnya sering berlaku dengan mangsa Yahudi,
di mana kami hanya tahu kemudian atau tak tahu langsung
di mana mereka dibunuh.
Mangsa homoseksual mahu, tapi tak mampu berkongsi kisah mereka.
Ia terlalu berbahaya.
Selepas 1945,
penganiayaan Sosialis Nasional terhadap homoseksual
tak dianggap sebagai ketidakadilan.
German Barat menggunakan Perenggan Nazi 175.
Masyarakat anggap mereka sebagai penjenayah dan tak senonoh,
Keluarga berdiam diri. Ahli sejarah tak bertanya.
Penganiayaan diteruskan.
KES JENAYAH TERHADAP GOTTFRIED VON CRAMM
Pada tahun 1951, Gottfried, seperti lelaki homoseksual lain,
memohon supaya penangkapan dia di bawah Perenggan 175
dipadam daripada rekodnya.
Tanpa ini, dia takkan menerima visa untuk bertanding di Amerika,
Britain atau Perancis.
Ada perbicaraan di mahkamah,
dan Manasse Herbst pulang semula ke Jerman
buat pertama kali pada tahun 1951.
Jadi dia kembali ke negara yang mahu dia mati.
Dan dah tentu, ini adalah pertemuan semula antara Manasse dan Gottfried.
Lisa juga disoal.
Dia mengesahkan hubungan antara Manasse dan Gottfried.
Buat seketika, mereka berhubung semula dengan kebebasan
yang pernah dialami pada tahun 20an.
Dan ini adalah pada tahun 1950 yang konservatif. Depan mahkamah Jerman.
Seperti homoseksual yang lain, pengampunan Gottfried ditolak.
Dia gagal mendapat visa untuk kejohanan tenis yang penting.
Dia menang di negara yang benarkan dia bermain,
tapi dia tak dibenarkan bermain dalam kejohanan penting
kerana dia masih dianggap penjenayah di bawah Perenggan 175 Sosialis Nasional.
Saya berhijrah ke Amerika
dan tinggal di sini dengan bahagia sejak tahun 1939.
Saya menjadi komposer dan telah menulis muzik sepanjang hayat saya.
Saya bertemu seseorang pada tahun 1959, rasanya.
Nama dia Howard Myers.
Terima kasih.
Saya tak tahu kenapa awak beli secawan besar kopi.
Sebenarnya, kami tak malu.
Kami tak rasa malu.
Kami pergi makan malam bersama enam pasangan yang dah berkahwin.
Saya tak rasa malu kerana saya tak pernah ragu
bahawa saya mampu lakukan apa yang saya mahu.
Walter telah hidup untuk saya.
Dia lakukan segalanya untuk saya semasa dekad pertama kami,
semasa kami masih muda.
Sekarang dia berusia 100 tahun,
dan hanya dalam 15 tahun kebelakangan ini
baru dia perlukan saya lakukan apa-apa untuk dia.
Okey, ini mengatakan, "Sijil perkahwinan bandar Hollywood Barat.
Ini mengesahkan bahawa Walter Arlen dan Howard Myers
telah berkahwin secara sah pada dua hari bulan Julai 2013."
Ia tak mengubah apa-apa.
Ia cuma satu kepuasan.
Jika saya tiada, tiada sesiapa akan bertengkar dengan dia.
Charlotte habiskan sisa hidupnya di Brooklyn.
Dia akhirnya menjadi seorang pelakon.
Walaupun dia terpisah daripada Toni,
dia membina persahabatan baru dalam komuniti artistik.
Dan sebahagian besarnya tak tahu dia seorang transeksual.
Dia juga berjaya dapatkan dokumen Amerika
yang mengesahkan dia seorang wanita dengan nama yang feminin.
Dan itu sangat penting untuk dia,
kerana ia mengesahkan identitinya sebagai seorang wanita.
Saya terfikir tentang apa yang saya akan buat dalam situasi begitu.
Saya perlu larikan diri? Saya patut pergi mana?
Selepas perang tamat, Toni berjaya pulang ke Berlin
di mana dia habiskan hidup sebagai artis dan pelukis.
Kita boleh lihat pada tahun 20an, seratus tahun lalu,
sebagai satu contoh bahawa kebebasan ini boleh hilang bila-bila masa.
Walaupun hari ini dengan kemajuan
yang berlaku untuk hak transeksual dan homoseksual.
awak memiliki kebebasan dan ia boleh dirampas dengan mudah.
ELDORADO DI SINI IA TAK SALAH!
PANTRI ELDORADO
Sebuah pasaraya organik berada di lokasi Eldorado sekarang.
Awak boleh pergi tempat di mana orang lihat persembahan transeksual
dan beli avokado mahal.
Saya rasa homoseksual di Berlin hari ini
terpaksa mencipta semula sepenuhnya.
Dan ia berhasil.
Bila awak lihat bagaimana homoseksual berkembang di Berlin hari ini
dan ia telah menjadi terbuka dan pelbagai.
Tapi adakah kami berhubung? Saya tak rasa kami berhubung dengan apa-apa.
Kami tak tahu apa-apa
tentang penganiayaan golongan homoseksual.
Disebabkan itu, homoseksual Berlin hari ini…
bukanlah…
peninggalan tahun 1920an.
Itu benar-benar dah hilang.
Tiada nama. Tiada memori. Tiada apa-apa.
Selepas perang, Jerman Barat mendakwa dan menghukum 100,000 lelaki homoseksual.
50,000 orang dihukum penjara.
Perenggan 175 versi Nazi hanya diubah pada tahun 1969
dan dimansuhkan pada tahun 1994.
Walter Arlen hasilkan 68 karya,
yang dikatakan "menyimpan memorinya."
Muziknya hanya diketahui umum pada tahun 2008,
kerana pasangannya, Howard Myers.
Walter dan Howard hidup bahagia di kediaman mereka,
beberapa blok dari Lautan Pasifik.
Terjemahan sari kata oleh Muhd Syamil